  Майя Бывальцева Суй-пыдзыя сӧсыр луэм, но сукыр спортсменъёс пӧлын шоссеын велоспортъя дуннелэн чемпионатаз нимаз ӵошатсконын Удмуртиысь велогонщикъёс зарни но кык азвесь медальёс утӥзы. Со сярысь ивортэ Россиысь паралимпи комитетлэн пресс-службаез. МС2 классын зарни медаль басьтӥз Арслан Гильмутдинов, со сюресэз 18 минут 32,79 секундскын ортчиз. Канадаысь Тристан Шернов солы 5,57 секунд келяз. Бронза медаль утӥз Колумбиысь Алехандро Переа (18:40,89). МС4 классын Сергей Пудов кыкетӥ луиз (35:05,34). Вормиз Словакиысь Джозеф Метелка (33:50,26), бронза медаль Австралиысь Кайл Бриджвуд басьтӥз (35:45,92). Со сяна, Пудов азвесь медаль утӥз группаен ворттылонын.  Вожвылъяськонэ Удмуртиысь эшшо ньыль спортсменъёс пыриськизы. Жанна Гринёва/пилот Екатерина Константинова, но Евгения Цахилова/ пилот Ольга Никишина ляб адӟисьёс пӧлын велотандемын ӵошатсконъёсын кужымзэс мертазы. Ӵошатсконъёс Италиысь Маниаго карын 2–5 гудырикошконэ ортчизы. Отчы 46 кунъёсысь 450-лэсь трос велосипедистъёс пыриськизы. Соос пӧлын Россиысь суй-пыдзыя сӧсыр 12 спортсменъёс, но 3 велотандем. Тегъёс: Спорт Удмуртия Россия сӧсыръёс велоспорт  